**Prilog 4.**

**Pojašnjenje kriterija odabira za**

**INT 2.1.1. Potpora razvoju društveno-ekonomske infrastrukture**

Kriteriji odabira projekata primjenjuju se na sve prijave projekata.

Korisniku se **ne može dodijeliti veći iznos bodova** u odnosu od onog što je zatraženo u **prijavnom obrascu**.

Projekt mora ostvariti minimalni broj bodova kako bi prošao prag prolaznosti.

**Tablica:** Kriteriji odabira za INT 2.1.1. iz Lokalne razvojne strategije LAG-a Vuka-Dunav

|  |  |  |  |
| --- | --- | --- | --- |
| **INT 2.1.1.** | | **Kriteriji odabira projekata namijenjeni za INT 2.1.1. Potpora razvoju društveno-ekonomske infrastrukture** | |
| **KRITERIJ** | | | **Bodovi** | |
| **1.** | **Tip ulaganja** | | **max 10** | |
| 1.1. | Ulaganje u rekonstrukciju (sa ili bez opremanja i adaptacije) | | 10 | |
| 1.2. | Ulaganje u izgradnju (sa ili bez opremanja) | | 8 | |
| 1.3. | Opremanje postojećeg objekta | | 7 | |
| 1.4. | Ulaganje u opremu i/ili gospodarska vozila | | 4 | |
| **2.** | **Doprinos zapošljavanju** | | **max 4** | |
| 2.1. | Stvoreno jedno ili više radnih mjesta | | 4 | |
| 2.2. | Očuvano jedno ili više radnih mjesta | | 2 | |
| **3.** | **Doprinos dodanoj vrijednosti LEADER-a s naglaskom na koncept Pametnih sela** | | **max 6** | |
| 3.1. | Projekt je inovativan | | 6 | |
| 3.2. | Projektom se ulaže u digitalizaciju | | 5 | |
| 3.3. | Projektom se ulaže u doprinos okolišnim ciljevima i ublažavanju klimatskih promjena (obnovljivi izvori energije, energetska učinkovitost i sl.) | | 4 | |
| **4.** | **Dodana vrijednosti LEADER-a** | | **max 5** | |
| 4.1. | Projekt se provodi u partnerstvu | | 5 | |
| 4.2. | Promotivne aktivnosti projekta putem medijskih objava\* | | 4 | |
| 4.3. | Vlastite promotivne aktivnosti projekta te ostali elementi dodane vrijednosti LEADER-a\* | | 3 | |
| **NAJVEĆI MOGUĆI BROJ BODOVA** | | | **25** | |
| **PRAG PROLAZNOSTI** | | | **13** | |

**Kriterij odabira broj 1. Tip ulaganja**

Prema kriteriju odabira broj 1, a koji se odnosi na *Tip ulaganja* korisnik ostvaruje bodove ovisno o tome radi li se o rekonstrukciji, izgradnji, opremanju postojećeg objekta ili samo opremi i/ili gospodarskim vozilima.

Iz dostavljene dokumentacije korisnika (Prijavni obrazac, glavni projekt, troškovnik, izjava projektanta i sl.) mora biti vidljivo o kakvoj vrsti ulaganja se radi (izgradnja novog objekata, rekonstrukcija postojećeg objekata, adaptacija postojećeg objekata, opremanje postojećeg objekta te nabave opreme i/ili gospodarskog vozila).

Korisnik će si dodijeliti odgovarajuće bodove sukladno tipu ulaganja, a kako je navedeno u tablici Kriterija odabira.

**Kriterij odabira broj 2. Doprinos zapošljavanju**

Prema kriteriju odabira broj 2, korisnik ostvaruje bodove ovisno o tome radi li se o stvaranju, odnosno očuvanju jednog ili više radnih mjesta.

Nova radna mjesta odnose se na izravno zapošljavanje, ako je primjenjivo, odnosno ako se kroz projekt zapošljavaju osobe (minimalno jedna osoba). Korisnici koji kroz projekt ne stvaraju nova radna mjesta, ne ostvaruju pravo na dodjelu bodova po kriteriju stvaranja novih radnih mjesta.

Jednim radnim mjestom smatra se jedna novo zaposlena osoba prema godišnjim satima rada (npr. jedan zaposlenik na puno radno vrijeme ili više osoba čiji je zbroj radnih sati na godišnjoj razini istovjetan broju radnih sati jednog zaposlenika).

Ostvarivanje dodatnih bodova prema kriteriju 2. Doprinos zapošljavanju, potrebno je dokazati putem ispunjavanja obrasca 5. Izvještaj LAG-u, koji je sastavni dio natječajne dokumentacije. Putem istoga je vidljivo zapošljavanje tj. stvaranje novog jednog ili više radnih mjesta.

Povećanje broja zaposlenika mora biti vidljivo najkasnije prije podnošenja konačnog Zahtjeva za isplatu. Broj novostvorenih radnih mjesta, na temelju kojih je ostvario bodove po predmetnom kriteriju odabira, nositelj projekta je dužan zadržati najmanje 5 godina od konačne isplate potpore.

Očuvanje postojećih radnih mjesta se odnosi na izravno uključivanje zaposlenika Korisnika i/ili partnera u aktivnosti vezane uz upravljanje, zaštitu, pružanje usluga i druge aktivnosti vezane uz objekte, uređaje, vozila, strojeve i druge nekretnine i pokretnine koje su predmet zahtjeva za potporu, temeljem važeće sistematizacije radnih mjesta.

LAG Vuka-Dunav i Agencija za plaćanja u poljoprivredi, ribarstvu i ruralnom razvoju imaju mogućnost provjere istinitosti podataka kontrolom na terenu.

**Kriterij odabira broj 3. Doprinos dodanoj vrijednosti LEADER-a s naglaskom na koncept Pametnih sela**

Ukoliko projekt *doprinosi* *dodanoj vrijednosti LEADER-a s naglaskom na* *koncept Pametnih sela* te korisnik želi ostvariti bodove po navedenom kriteriju u Prijavnom obrascu (Obrazac 1) mora opisati i obrazložiti kako i zašto projekt doprinosi konceptu Pametnih sela.

Doprinos konceptu Pametnih sela, ujedno je i doprinos dodanoj vrijednosti LEADER-a, a podrazumijeva; inovativna i pametna rješenja u selima, digitalizaciju u društvenim aktivnostima u selima, te doprinos okolišnim ciljevima i ublažavanju klimatskih promjena u selima.

**Napomena:** Korisnik si može dodijeliti **6 bodova** ako se poziva na inovativnost, **5 bodova** ulaganjem u digitalizaciju, **4 boda** ukoliko projektne aktivnosti ostvaruju doprinos okolišnim ciljevima i ublažavanju klimatskih promjena.

Ako se korisnik poziva na ***inovativnost projekta*** i pametna rješenja na lokalnoj razini, projekt ili pojedina aktivnost iz projekta mora rezultira uvođenjem novog proizvoda ili nove/inovativne metode ili usluge na lokalnoj razini (ukupno područje LAG-a), a inovativne značajke se moraju potvrditi relevantnim dokazima. U Prijavnom obrascu (Obrascu 1, Pitanje III.14.1) korisnik mora navesti i objasniti planirano ulaganje u inovativnost, a u Planu projektnih aktivnosti (Obrascu 2) moraju biti predviđeni troškovi koji dovode do inovativnih značajki.

Osnovni elementi primjene inovativnosti odnosno inovativnih značajki u lokalnom kontekstu sukladno članku 31. stavku 2. (d) Uredbe (EU) br. 2021/1060. za potrebe primjene u kriterijima odabira projekata (operacija) temelje se na:

* projektnim partnerstvima koja donose međusektorsku ili sektorsku suradnju različitih dionika u iznalaženju rješenja za razvojne potrebe područja LAG-a (partnerski projekti);
* potporom društvenim (socijalnim) inovacijama koje dovode do novih proizvoda i usluga kojima se rješavaju potrebe opće zajednice područja LAG-a, poput:
  + novih metoda i pristupa prijenosu znanja iz područja promicanja poduzetništva i poduzetničke kulture, uključujući nalaženje novih rješenja razvoja društvenog poduzetništva i partnerstva
  + inovativnih pristupa i modernih ekoloških praksi u području zaštite okoliša i prirode kao i implementacije aktivnosti biogospodarstva (bioekonomije)
  + društvenih inovacija koje razvijaju nove oblike i načine uključivanja osjetljivih skupina društva
  + tehnoloških i netehnoloških inovacija usmjerenih na nove tehnologije i metode koje omogućuju povećanje otpornosti na klimatske promjene, digitalizaciju i zelenu tranziciju.

Da bi korisnik ostvario bodove za ***ulaganje u digitalizaciju*** mora navesti radove, opremu i instalacije kojom se omogućuje nova automatizacija, digitalizacija, robotizacija i/ili bilježenje/praćenje parametara unutar predmeta ulaganja, a u projektu i/ili drugoj odgovarajućoj dokumentaciji istog mora biti predviđeno izvođenje radova i ugradnja/nabava opreme i instalacije za automatizaciju, digitalizaciju, robotizaciju i/ili bilježenje/praćenje parametara. U Prijavnom obrascu (Obrascu 1, Pitanje III.14.2) korisnik mora navesti i objasniti planirano ulaganje u digitalizaciju, a u Planu projektnih aktivnosti (Obrascu 2) moraju biti predviđeni troškovi za ulaganje u digitalizaciju.

Da bi korisnik ostvario bodove za ***doprinos okolišnim ciljevima i ublažavanju klimatskih promjena***u Prijavnom obrascu (Obrascu 1, Pitanje III.14.3) mora navesti i objasniti planirano ulaganje koje može biti; ulaganje u obnovljive izvore energije, ulaganje u energetsku učinkovitost i sl.

Projektom ili drugom odgovarajućom dokumentacijom korisnik mora dokazati i objasniti predviđeno ulaganje u obnovljive izvore energije/energetsku učinkovitost i sl. Također u Planu projektnih aktivnosti (Obrascu 2) moraju biti predviđeni troškovi za ulaganje u obnovljive izvore energije, energetsku učinkovitost i sl.

Pod ulaganjem u obnovljive izvore energije smatraju se sve isplanirane i provedene aktivnosti čiji je cilj očuvanje okoliša i ublažavanje klimatskih promjena, a koje se odnose na ulaganje u solarnu energiju, vjetroelektrane, dizalice topline i sl.

Pod ulaganjem u energetsku učinkovitost objekta smatraju se sve planirane i provedene aktivnosti čiji je cilj smanjiti potrošnju energije za postizanje istog učinka (toplinska izolacija vanjske ovojnice i/ili krovišta, zamjena dotrajale stolarije energetski učinkovitom i sl.).

Napomena: Navedeni radovi, oprema, instalacije i dr. moraju biti u vrijednosti od najmanje 5 % ukupne vrijednosti prihvatljivih troškova bez općih troškova u trenutku podnošenja zahtjeva za potporu. U trenutku podnošenja zahtjeva za isplatu, troškovi koji se odnose na inovativnost, digitalizaciju, i/ili doprinos okolišnim ciljevima i ublažavanju klimatskih promjena, a za koje su ostvareni bodovi, moraju biti realizirani.

U slučaju da se dokaže da je projekt inovativan, da se istim ulaže u digitalizaciju ili doprinosi okolišnim ciljevima i ublažavanju klimatskih promjena, isti se broji u Koncept pametnih sela.

**Kriterij odabira broj 4. Dodana vrijednost LEADER-a**

Ukoliko projekt doprinosi *Dodanoj vrijednosti LEADER-a* te korisnik želi ostvariti bodove po navedenom kriteriju u Prijavnom obrascu (Obrazac 1, pitanje III.13) mora opisati i obrazložiti kako i zašto projekt doprinosi dodanoj vrijednosti LEADER-a.

Da bi korisnik ostvario **5 bodova** po Kriteriju odabira br. 4 projekt se mora provoditi u partnerstvu s najmanje jednim projektnim partnerom.

Partnerskim projektom smatra se projekt u kojem više korisnika (najmanje dva) sudjeluje u provedbi projekta. Pri tomu, prije podnošenja Zahtjeva za potporu, projektni partneri moraju imati sklopljen Sporazum o međusobnoj suradnji kojim se ujedno definira glavni partner (nositelj projekta) te u kojem su jasno definirane i razgraničene aktivnosti i zadaće projektnih partnera. Također, svi korisnici (projektni partneri) moraju ispunjavati uvjete prihvatljivosti LAG Natječaja na koji se prijavljuju.

Da bi korisnik ostvario **4 boda** po Kriteriju odabira br. 4 projekt se mora promovirati putem medija (medijska objava putem članaka, reportaža i sl.) uz obavezu promoviranja LAG-a i LEADER-a, odnosno napomene da se projekt financira putem LAG natječaja.

Da bi korisnik ostvario **3 boda** po Kriteriju odabira br. 4 projekt se mora promovirati putem vlastitih promotivnih kanala (web i/ili Facebook korisnika i sl.) uz obavezu promoviranja LAG-a i LEADER-a, odnosno napomene da se projekt financira putem LAG natječaja.

Napomena: Svaka medijska ili promotivna aktivnost se posebno broji.

Obavezan tekst za promoviranje LAG-a i LEADER-a:

„SUFINANCIRANO PUTEM NATJEČAJA LAG-a Vuka-Dunav“

„SUFINANCIRANO SREDSTVIMA EUROPSKE UNIJE

EUROPSKI POLJOPRIVREDNI FOND ZA RURALNI RAZVOJ

INTERVENCIJA 77.06 – POTPORA LEADER (CLLD) PRISTUPU“

Primjer oznake vidljivosti za promidžbu unutar provedbe projekta:



Da bi korisnik ostvario 3 boda po Kriteriju odabira br. 4 te se poziva na ostale elemente dodane vrijednosti LEADER-a, u Prijavnom obrascu (Obrazac 1, pitanje III.13) mora navesti naziv pokazatelja i mjernu jedinicu za dodanu vrijednost na koju se poziva te obrazložiti na koji način projekt doprinosi dodanoj vrijednosti LEADER-a i kako je utvrđena ciljana vrijednost projekta.

Primjeri za ostale elemente dodane vrijednosti LEADER-a;

* uključivanje volontera u aktivnosti projekta - dokaz volonterski ugovor i/ili
* uključivanje šire lokalne zajednice u dodatne aktivnosti vezane uz ulaganje; npr. čišćenje i uređenje okoliša nakon ulaganja (sadnja cvijeća, stabala, košnja trave i sl.), s ciljem jačanja socijalne uključenosti lokalne zajednice i/ili
* očuvanje kulturnih vrijednosti i jačanje zajedničkog identiteta područja (aktivnosti koje uključuju očuvanje i održivo korištenje kulturne i prirodne baštine, unaprjeđenja društvenog stanja područja i sl.).

Primjer; U nekom se naselju gradi dječje igralište, a koje je u blizini škole ili vrtića. Nakon izgradnje i opremanja igrališta organizirati događanje u suradnji sa školom i/ili vrtićem na kojem će djeca „pomoći“ u uređenju prostora oko igrališta (npr. pokupiti manje smeće, posaditi cvijeće i sl.).

Nakon rekonstrukcije društvenog doma, pozvati članove udruga, koje koriste prostorije doma, kako bi pomogli u uređenju doma i/ili okoliša oko doma (čišćenje i uređenje prostora, košnja trave, sadnja cvijeća, stabala i sl.).

\*Ako se korisnik poziva na dodanu vrijednost LEADER-a, te ostvaruje 3 ili 4 boda po Kriteriju odabira br. 4, nakon provedene aktivnosti i/ili projekta mora poslati LAG-u Izvješće (Obrazac 5 LAG Natječaja) u kojem se dokazuje da projekt doprinosi dodanoj vrijednosti LEADER-a, odnosno da je projekt promoviran putem medijskih objava i/ili vlastitih promotivnih kanala, da je planirano događanje vezano za lokalnu zajednicu i odrađeno i sl. Uz Izvještaj obavezno priložiti popratne dokaze (poveznice na izvore objava, potpisne liste, fotografije, volonterske ugovore, izjave, odluke i sl.).

Dodana vrijednost LEADER-a detaljnije objašnjena u Prilogu 3 LAG Natječaja.