**LEADER – Intervencija 77.06.**

**Strateški plan Zajedničke poljoprivredne politike Republike Hrvatske 2023. – 2027.**

**LRS LAG Vuka-Dunav**





Na temelju članka 25. Pravilnika o provedbi lokalnih razvojnih strategija unutar intervencije 77.06. „Potpora LEADER (CLLD) pristupu“ iz Strateškog plana zajedničke poljoprivredne politike Republike Hrvatske 2023. - 2027. (NN br. 113/2024, 79/2025), Lokalna akcijska grupa Vuka-Dunav objavljuje

**NATJEČAJ ZA PROVEDBU INTERVENCIJE**

* + 1. **Potpora povećanju konkurentnosti poljoprivrednih gospodarstava kroz modernizaciju, digitalizaciju i dodanu vrijednost poljoprivredne proizvodnje**

**INT.1.1.1./25-1**

Verzija: 1.1

Datum: 21.11.2025.

**SADRŽAJ**

**1 OPĆE ODREDBE** 3

**1.1** **Pojmovi i kratice** 3

**1.2** **Predmet Natječaja** 9

**1.3** **Iznosi i intenziteti javne potpore** 10

**1.4** **Državna potpora i primjena Uredbe (EU) br. 2022/2472 (ABER)** 12

**1.5** **Dvostruko financiranje** 13

**2** **ZAHTJEVI ZA KORISNIKA** 14

**2.1** **Prihvatljivost korisnika (Tko može sudjelovati?)** 14

**2.2** **Broj zahtjeva za potporu po korisniku** 14

**2.3** **Uvjeti prihvatljivosti korisnika** 15

**3** **UVJETI PRIHVATLJIVOSTI PROJEKTA, PRIHVATLJIVE AKTIVNOSTI, PRIHVATLJIVI I NEPRIHVATLJIVI TROŠKOVI I KRITERIJI ODABIRA** 16

**3.1** **Prihvatljivost projekta** 16

**3.2** **Vrsta prihvatljivih aktivnosti** 19

**3.3** **Opći uvjeti prihvatljivosti troškova** 20

**3.4** **Neprihvatljivost troškova** 21

**3.5** **Rabljena motorna vozila** 22

**3.6** **Kriteriji odabira projekata** 24

**4** **ADMINISTRATIVNE INFORMACIJE** 25

**4.1** **Izmjena i ispravak Natječaja** 25

**4.2** **Poništenje Natječaja** 25

**4.3** **Pitanja i odgovori** 25

**4.4** **Dostava odluka/obavijesti/zahtjeva korisniku** 26

**4.5** **Zahtjev za dopunu/obrazloženje** 26

**4.6** **Računanje rokova** 27

**4.7** **Zaštita podataka** 27

**5** **POSTUPAK ODABIRA PROJEKATA** 28

**5.1** **Postupak odabira projekata** 28

**5.2** **Podnošenje i zaprimanje Zahtjeva za potporu** 28

**5.3** **Ocjenjivanje projekata** 29

**5.4** **Odabir projekata od strane upravnog odbora LAG-a** 31

**5.5** **Prigovori na odluke LAG-a** 32

**5.6** **Objava rezultata o provedenom natječaju** 33

**5.7** **Postupak nakon odabira projekata** 33

**5.8** **Dodatno slanje zahtjeva za potporu u Agenciju za plaćanja** 33

**6** **OBRASCI I PRILOZI** 34

# **1 OPĆE ODREDBE**

LAG natječaj za dodjelu potpore projektima u okviru Intervencije 1.1.1. Potpora povećanju konkurentnosti poljoprivrednih gospodarstava kroz modernizaciju, digitalizaciju i dodanu vrijednost poljoprivredne proizvodnje (u daljnjem tekstu: Intervencija 1.1.1.) raspisan je sukladno Pravilniku o provedbi lokalnih razvojnih strategija unutar intervencije 77.06. Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023.-2027., NN br. 113/24 (u daljnjem tekstu: Pravilnik o provedbi LRS) i Ugovoru o sufinanciranju provedbe LRS unutar Strateškog plana ZPP, KLASA: 950-05/23-77-06/005, URBROJ: 343-1603/01-23-005, potpisanog između Agencije za plaćanja u poljoprivredi, ribarstvu i ruralnom razvoju i LAG-a Vuka-Dunav 13. prosinca 2023. godine. Putem ovog LAG natječaja u okviru Intervencije 1.1.1. definiraju se predmet, svrha, iznos raspoloživih sredstava; uvjeti prihvatljivosti projekta, prihvatljivosti korisnika, prihvatljivi troškovi te kriteriji odabira, s pratećom dokumentacijom; detaljan postupak odabira projekata, visina i intenzitet potpore; način, uvjeti i rokovi prijave projekta; rok provedbe i prihvatljivosti troškova te popis priloga i obrazaca.

## **Pojmovi i kratice**

Pojmovi u okviru ovog Natječaja imaju sljedeće značenje:

|  |  |
| --- | --- |
| **PROJEKT** | Projekt je projektna aktivnost ili skup projektnih aktivnosti, koje izravno doprinose ostvarenju cilja projekta i predstavljaju cjelokupnu i sveobuhvatnu cjelinu, a sastoje se od prihvatljivih i, ako je primjenjivo, neprihvatljivih troškova te pripada određenoj LAG intervenciji; sukladno članku 3. stavku 4. Uredbe (EU) br. 2021/2115 projekt je istoznačan pojmu „operacija“ |
| **KORISNIK** | Korisnik je svaki subjekt koji je podnio zahtjev za potporu na LAG natječaj te je odgovoran za pokretanje projekta ili za pokretanje i provedbu projekta sufinanciranog iz Strateškog plana |
| **GLAVNI PARTNER** | Glavni partner je projektni partner koji nastupa u ime i za račun partnerstva kod provedbe partnerskih projekata |
| **PROJEKTNI PARTNER** | Projektni partner je svaki korisnik, koji sudjeluje u provedbi partnerskog projekta |
| **PROJEKTNA AKTIVNOST** | Projektna aktivnost predstavlja jednu ili više zadaća koje treba realizirati u definiranom vremenskom roku i pratećim resursima kako bi se ostvarili ciljevi, odnosno postigli rezultati projekta |
| **PARTNERSKI PROJEKT** | Partnerski projekt je projekt kojeg provode najmanje dva projektna partnera, od kojih jedan mora biti glavni partner |
| **SPORAZUM O PARTNERSTVU** | Sporazum o partnerstvu jesporazum sklopljen između projektnih partnera u partnerskom projektu, kojim se definira glavni partner, cilj projekta, zadaće i aktivnosti te se uređuju prava i obveze između projektnih partnera |
| **JAVNOPRAVNA TIJELA** | Javnopravna tijela su tijela državne uprave, druga državna tijela, tijela jedinica lokalne i područne (regionalne) samouprave, pravne osobe koje imaju javne ovlasti u skladu s posebnim zakonima |
| **JAVNA POTPORA** | Javna potporaje svaki oblik potpore koji potječe iz proračuna javnopravnih tijela (tijela državne uprave, drugih državnih tijela, tijela jedinica lokalne i područne (regionalne) samouprave, pravnih osoba koje imaju javne ovlasti) i proračuna Europske unije, a predstavlja bespovratna sredstva ili financijske instrumente |
| **INTENZITET JAVNE POTPORE** | Intenzitet javne potpore je postotni udio javne potpore u prihvatljivim troškovima projekta |
| **PRIHVATLJIVI TROŠKOVI** | Prihvatljivi troškovi su troškovi koji mogu biti sufinancirani bespovratnim sredstvima LAG intervencije |
| **NEPRIHVATLJIVI TROŠKOVI** | Neprihvatljiv troškovi su troškovi koji ne mogu biti sufinancirani bespovratnim sredstvima LAG intervencije |
| **ULAGANJE** | Ulaganje je ulaganje u dugotrajnu materijalnu i nematerijalnu imovinu kojima se doprinosi postizanju jednog ili više specifičnih ciljeva utvrđenih u članku 6. stavcima 1. i 2. Uredbe (EU) br. 2021/2115 |
| **DUGOTRAJNA NEMATERIJALNA IMOVINA** | Dugotrajna nematerijalna imovina je nemonetarna imovina bez opipljivih, tj. fizičkih obilježja, a koja se može zasebno identificirati. Oblici nematerijalne imovine su: izdaci za razvoj, patenti, licencije, franšiza, koncesije, softver, zaštitni znaci, trgovački znak ili ime, goodwill i dr. |
| **DUGOTRAJNA MATERIJALNA IMOVINA** | Dugotrajna materijalna imovina je imovina koju fizička ili pravna osoba posjeduje za korištenje u proizvodnji proizvoda ili isporuci roba i usluga, za iznajmljivanje drugima, u administrativne svrhe, ili za potrebe razvoja lokalne infrastrukture, a koja se očekuje koristiti dulje od jednog razdoblja. To je ona imovina koja je namijenjena za korištenje na neprekidnoj osnovi u svrhu aktivnosti te pravne ili fizičke osobe. Dugotrajna materijalna imovina obuhvaća zemljišta i šume, građevinske objekte, postrojenja i opremu, alate, pogonski inventar, namještaj, transportna sredstva, dugotrajnu biološku imovinu |
| **NEPRODUKTIVNA ULAGANJA** | Neproduktivna ulaganja su ona ulaganja koja ne dovode do značajnog povećanja vrijednosti ili profitabilnosti korisnika odnosno koja ne ostvaruju značajan dohodak, prihod ili dobit, ali pri tome imaju pozitivan utjecaj na primjerice: socijalnu uključivost, pomoć ranjivim skupinama, edukaciju, prijenos znanja i vještina, zapošljavanje i osposobljavanje, jačanje teritorijalnog identiteta, očuvanje kulture i baštine, sport, okoliš i klimu, podizanje kvalitete života u lokalnim zajednicama odnosno javno dostupnih temeljnih usluga i infrastrukture u ruralnim područjima i sl. |
| **POLJOPRIVREDNA MEHANIZACIJA** | Poljoprivredna mehanizacija  su svi poljoprivredni pogonski i kombinirani strojevi koji služe za obavljanje poljoprivrednih radova, sakupljanje uroda poljoprivrednih kultura, utovar, istovar, prijevoz i/ili primjenu u provođenju agrotehničkih radova u poljoprivredi, uključujući sve samostalne i/ili priključne uređaje, oruđa i alate za poljoprivredne radove |
| **NOVA POLJOPRIVREDNA MEHANIZACIJA, VOZILA, PLOVILA, OPREMA, STROJEVI, ALATI I OSTALA MATERIJALNA IMOVINA** | Nova poljoprivredna mehanizacija, vozila, plovila, oprema, strojevi, alati i ostala materijalna imovina je svaka poljoprivredna mehanizacija, vozila, plovila, oprema, strojevi, alati i ostala materijalna imovina koja u trenutku unosa, uvoza ili prodaje u Republici Hrvatskoj nije bila korištena, odnosno koju proizvođač ili njegov zastupnik prvi puta stavljaju na tržište |
| **RABLJENA POLJOPRIVREDNA MEHANIZACIJA, VOZILA, PLOVILA, OPREMA, STROJEVI, ALATI I OSTALA MATERIJALNA IMOVINA** | Rabljena poljoprivredna mehanizacija, vozila, plovila, oprema, strojevi, alati i ostala materijalna imovina je svaka poljoprivredna mehanizacija, vozila, plovila, oprema, strojevi, alati i ostala materijalna imovina koja nije nova poljoprivredna mehanizacija, gospodarska vozila, plovila, oprema, strojevi, alati i ostala materijalna imovina |
| **RABLJENO MOTORNO VOZILO** | Rabljeno motorno vozilo je svako motorno vozilo koje je bilo registrirano u evidencijama motornih vozila nadležnog tijela bilo koje države i za koje je izdana propisana registarska isprava i registarske pločice |
| **NOVO MOTORNO VOZILO** | Novo motorno vozilo je svako motorno vozilo koje nije rabljeno motorno vozilo |
| **GOSPODARSKO VOZILO** | Gospodarsko vozilo je cestovno motorno vozilo, namijenjeno prijevozu robe ili putnika za vlastite potrebe korisnika u svrhu obavljanja gospodarske djelatnosti ili za druge službene svrhe, koje su predmet dodjele potpore. |
| **NEPOLJOPRIVREDNE AKTIVNOSTI** | Nepoljoprivredne aktivnosti su aktivnosti koje se odnose na nepoljoprivredne djelatnosti (razvoj nepoljoprivrednih aktivnosti i osnivanje nepoljoprivrednog poduzeća) u kojima, ako je riječ o proizvodu, izlazni proizvod mora biti proizvod koji nije obuhvaćen Prilogom I. Ugovora |
| **OSNIVANJE NEPOLJOPRIVREDNOG PODUZEĆA** | Osnivanje nepoljoprivrednog poduzeća je projekt namijenjen osnivanju nepoljoprivrednog poduzeća za nepoljoprivredne aktivnosti u skladu s člankom 75. stavkom 2. točkom c) Uredbe (EU) br. 2021/2115 |
| **PODUZEĆE** | Poduzeće je svaki subjekt koji se bavi gospodarskom djelatnošću, bez obzira na njegov pravni oblik, kako je definirano u članku 1. Priloga I. Uredbe Komisije (EU) br. 2022/2472 |
| **MIKRO, MALA I SREDNJA PODUZEĆA (MSP)** | Mikro, mala i srednja poduzeća (MSP) su poduzeća koja ispunjavaju kriterije iz članka 2. Priloga I. Uredbe Komisije (EU) br. 2022/2472 |
| **POVEZANO PODUZEĆE** | Povezano poduzeće je poduzeće definirano člankom 3. stavkom 3. Priloga I. Uredbe Komisije (EU) br. 2022/2472 |
| **PARTNERSKO PODUZEĆE** | Partnersko poduzeće je poduzeće definirano člankom 3. stavkom 2. Priloga I. Uredbe Komisije (EU) br. 2022/2472 |
| **PRILOG I. UGOVORU** | Prilog I. Ugovoru o Europskoj uniji odnosno popis iz članka 38. Ugovora o funkcioniranju Europske unije (SL C 202 (2016)) na kojemu se nalaze poljoprivredni proizvodi, osim proizvoda ribarstva kao i proizvodnje pamuka i kulture kratkih ophodnji |
| **EKONOMSKA VELIČINA POLJOPRIVREDNOG GOSPODARSTVA (EVPG)** | Ekonomska veličina poljoprivrednog gospodarstva (EVPG) je ukupni SO poljoprivrednog gospodarstva utvrđen prema metodologiji Europske unije za utvrđivanje tipologije poljoprivrednika u skladu s odredbama Provedbene uredbe Komisije (EU) br. 2015/220, a izdaje se od strane tijela nadležnog za izdavanje EVPG u skladu s propisanom metodologijom |
| **UKUPNI SO POLJOPRIVREDNOG GOSPODARSTVA** | Ukupni SO poljoprivrednog gospodarstva je zbroj pojedinačnih proizvodnih jedinica određenoga gospodarstva pomnožen odgovarajućim SOC-om (koeficijentom standardnog prinosa) |
| **CLLD** | CLLD (eng. Community Led Local Development – lokalni razvoj pod vodstvom zajednice) je mehanizam za uključivanje partnera na lokalnoj razini, uključujući i predstavnike civilnog društva i lokalne gospodarske dionike, u izradu i provedbu integrirane lokalne razvojne strategije koja pomaže njihovom području u prijelazu k održivoj budućnosti. |
| **LOKALNA AKCIJSKA GRUPA (LAG)** | Lokalna akcijska grupa (u daljnjem tekstu: LAG) je partnerstvo koje sačinjavaju predstavnici javnih i privatnih (gospodarskih i civilnih) lokalnih socioekonomskih interesa, pri čemu niti jedna skupina zasebno nema kontrolu nad donošenjem odluka te čije su zadaće propisane člankom 33. stavkom 3. Uredbe (EU) br. 2021/1060. |
| **LOKALNA RAZVOJNA STRATEGIJA (LRS)** | Lokalna razvojna strategija (u daljnjem tekstu: LRS) je strategija lokalne akcijske grupe kako je definirano člankom 32. Uredbe (EU) br. 2021/1060. |
| **CILJANI KORISNICI** | Ciljani korisnici su organizacije ili pojedinci na koje projekt neposredno utječe i koji su, na neki način, izravno uključeni u provedbene aktivnosti projekta. |
| **EPFRR** | EPFRR je kratica za Europski poljoprivredni fond za ruralni razvoj |
| **SP ZPP** | SP ZPP je kratica za Strateški plan Zajedničke poljoprivredne politike Republike Hrvatske 2023.-2027. |
| **ZPP** | ZPP je krastica za Zajedničku poljoprivrednu politiku |
| **LAG NATJEČAJ** | LAG natječaj je natječaj kojeg objavljuje i provodi LAG za pojedinu LAG intervenciju |
| **LEADER** | LEADER (franc. Liaison Entre Actiond de Développement de l'Economie Ruarale – veze među aktivnostima za razavoj ruralnog gospodarstva) je  mehanizam provedbe mjera politike ruralnog razvoja Europske unije, a temelji se na realizaciji lokalnih razvojnih strategija kojima upravljaju lokalne akcijske grupe. |
| **GRAĐENJE** | Građenje je izvedba građevinskih i drugih radova (pripremni, zemljani, konstruktorski, instalaterski, završni te ugradnja građevinskih proizvoda, opreme ili postrojenja) kojima se gradi nova građevina, rekonstruira, održava ili uklanja postojeća građevina, sukladno Zakonu o gradnji (NN 153/13, 20/17, 39/19, 125/19). |
| **GRADNJA** | Gradnja je projektiranje i građenje građevina te stručni nadzor građenja. |
| **ODRŽAVANJE GRAĐEVINE** | Održavanje građevine je izvedba građevinskih i drugih radova na postojećoj građevini radi očuvanja temeljnih zahtjeva za građevinu tijekom njezina trajanja, kojima se mijenja usklađenost građevine s lokacijskim uvjetima u skladu s kojima je izgrađena. |
| **REKONSTRUKCIJA GRAĐEVINE** | Rekonstrukcija građevine je izvedba građevinskih i drugih radova na postojećoj građevini kojima utječe na ispunjavanje temeljnih zahtjeva za tu građevinu ili kojima se mijenja usklađenost te građevine s lokacijskim uvjetima u skladu s kojima je izgrađena (dograđivanje, nadograđivanje, uklanjanje vanjskog dijela građevine, izvođenje radova radi promjene namjene građevine ili tehnološkog procesa i sl.), a sukladno posebnim propisima koji uređuju područje gradnje. |
| **ZAJEDNIČKI INTERES** | Zajednički interes predstavlja projekt koji se provodi u partnerstvu i/ili ako je u kolektivnom interesu odnosno interesu opće javnosti i od dobrobiti za opću zajednicu. |
| **ZAJEDNIČKI KORISNIK** | Zajednički korisnik je korisnik koji se na ovaj LAG natječaj prijavljuje u partnerstvu, za provedbu projekta koji ima zajednički interes. |
| **MLADI POLJOPRIVREDNIK** | Mladi poljoprivrednik je poljoprivrednik koji kumulativno ispunjava sljedeće uvjete:   1. nositelj/odgovorna osoba poljoprivrednog gospodarstva je osoba koja na dan podnošenja zahtjeva za potporu ima 18, ali ne više od 40 godina (dan prije navršavanja 41 godine starosti) 2. po prvi puta uspostavlja poljoprivredno gospodarstvo na kojem ima status nositelja/odgovorne osobe ili je status nositelja/odgovorne osobe po prvi put stekao unutar 5 (pet) godina do dana podnošenja zahtjeva za potporu 3. ima ekonomsku veličinu poljoprivrednog gospodarstva (EVPG) od 10.000 EUR do 100.000 EUR SO 4. nositelj/odgovorna osoba poljoprivrednog gospodarstva ima odgovarajuće znanje i vještine u poljoprivredi/preradi poljoprivrednih proizvoda: 5. srednju stručnu spremu poljoprivrednog, prehrambeno tehnološkog ili veterinarskog smjera, ili 6. diplomski ili prijediplomski studij agronomskog, prehrambeno tehnološkog ili veterinarskog smjera, ili 7. radno iskustvo u području poljoprivrede, prehrambene tehnologije ili veterine u trajanju od najmanje 2 (dvije) godine te završenu edukaciju u okviru formalnog programa obrazovanja odraslih iz područja poljoprivrede, prehrambene tehnologije ili veterine te dokument s kojim se isto dokazuje 8. ako je korisnik trgovačko društvo, odgovorna osoba mora biti i vlasnik najmanje 50% temeljnog kapitala društva 9. status mladog poljoprivrednika ne mogu ostvariti pravne osobe koje nisu registrirane kao trgovačka društva, kao ni fizičke i pravne osobe koje nisu upisane u upisnike iz područja poljoprivrede |
| **MALO POLJOPRIVREDNO GOSPODARSTVO** | Malo poljoprivredno gospodarstvo je poljoprivredno gospodarstvo koje ima ekonomsku veličinu poljoprivrednog gospodarstva (EVPG) od 3.000 do 15.000 EUR-a SO |
| **NEPRAVILNOST** | Nepravilnost je povreda odredaba prava Zajednice koja proizlazi iz učinjene ili propuštene radnje od strane gospodarskog subjekta, a što je dovelo ili je moglo dovesti u pitanje opći proračun Zajednica ili proračune kojima Zajednice upravljaju, bilo smanjenjem ili gubitkom prihoda iz vlastitih sredstava prikupljenih izravno u ime Zajednica, ili neopravdanim izdacima u smislu članka 1. stavka 2. Uredbe (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL L 312, 23.12.1995.) |
| **SUMNJA NA PRIJEVARU** | Sumnja na prijevaru je nepravilnost koja je razlog za pokretanje postupaka na nacionalnoj razini kako bi se utvrdilo postojanje postupanja s namjerom, osobito prijevare, iz članaka 3. i 4. Direktive (EU) 2017/1371 Europskog parlamenta i Vijeća od 5. srpnja 2017. o suzbijanju prijevara počinjenih protiv financijskih interesa Unije kaznenopravnim sredstvima (SL L 198, 28.7.2017.) |
| **DRŽAVNA POTPORA** | Državna potpora je stvarni i potencijalni rashod ili umanjeni prihod države dodijeljen od davatelja državne potpore u bilo kojem obliku koji narušava ili prijeti narušavanjem tržišnog natjecanja stavljajući u povoljniji položaj određenog poduzetnika ili proizvodnju određene robe i/ili usluge utoliko što utječe na trgovinu između država članica Europske unije, u skladu sa člankom 107. Ugovora o funkcioniranju Europske unije |
| **DOPUNA** | Dopuna je naknadno dostavljanje dokumentacije ili dijela dokumentacije na zahtjev LAG-a |
| **OBRAZLOŽENJE** | Obrazloženje je naknadno dostavljanje informacija, pojašnjenje određene nejasnoće ili neusklađenosti u navodima/dokumentima/izračunima te ispravak neusklađenih navoda i/ili neispravnih izračuna na zahtjev LAG-a |
| **VIŠA SILA I IZVANREDNA OKOLNOST** | Viša sila i izvanredna okolnost su pojmovi definirani u članku 3. Uredbe (EU) br. 2021/2116 |
| **AGRONET** | AGRONET je zaštićena mrežna aplikacija koja je između ostalog namijenjena i korisnicima potpora iz Europskog poljoprivrednog fonda za ruralni razvoj (u daljnjem tekstu: EPFRR) za upis u Evidenciju korisnika potpora u ruralnom razvoju i ribarstvu, elektroničko popunjavanje EPFRR zahtjeva za potporu/promjenu/isplatu/odustajanje te preuzimanje EPFRR odluka/pisama/izmjena odluka/potvrda/obavijesti/rješenja, povezanih uz EPFRR |

Ako nisu drugačije propisani ovim Natječajem, na pojmove ili izraze koji se koriste u okviru postupka odabira projekata na odgovarajući način se primjenjuju njihovo značenje propisano mjerodavnim europskim i nacionalnim propisima.

## **Predmet Natječaja**

**Predmet**

svrha ovog natječaja je prioritetan doprinos potrebama područja LAG-a koje se odnose na intervenciju 1.1.1. Potpora povećanju konkurentnosti poljoprivrednih gospodarstava kroz modernizaciju, digitalizaciju i dodanu vrijednost poljoprivredne proizvodnje, s ciljem usmjeravanja ka jačanju gospodarskog i inovativnog potencijala ruralnih područja kroz primjenu novih tehnologija i procesa u poljoprivrednoj proizvodnji, čime se želi potaknuti konkurentnost poljoprivrednih gospodarstava, poticanje inovacija i smanjenje negativnih utjecaja na okoliš.

U sklopu općeg cilja ove intervencije, definirani specifični cilj naglašava potrebu za unaprjeđenjem poljoprivredne proizvodnje putem modernizacije, korištenja obnovljivih izvora energije i digitalizacije. Kroz sinergiju općeg i specifičnog cilja LRS, vezanoga uz intervenciju 1.1.1., stvara se poticajno okruženje za promicanje održivih praksi u poljoprivredi, potiče se gospodarski rast i stvaranje novih radnih mjesta, te doprinosi očuvanju okoliša, ekosustava i bioraznolikosti. Fokus na modernizaciju i digitalizaciju poljoprivredne proizvodnje osigurava efikasnije korištenje resursa, dok korištenje obnovljivih izvora energije doprinosi smanjenju emisija stakleničkih plinova i ublažavanju klimatskih promjena. Istovremeno, stvaranje dodane vrijednosti u poljoprivrednoj proizvodnji promiče održivi rast ruralnih gospodarstava.

**Raspoloživa sredstva: 974.961,76** **EUR**.

**Pokazatelji:**

Kako bi projekt bio prihvatljiv za financiranje putem LAG Natječaja za intervenciju 1.1.1. „Potpora povećanju konkurentnosti poljoprivrednih gospodarstava kroz modernizaciju, digitalizaciju i dodanu vrijednost proizvodnje“, mora biti usklađen s minimalno jednim od specifičnih ciljeva iz Strateškog plana Zajedničke poljoprivredne politike za razdoblje 2023. – 2027.:

* **Specifičnim ciljem 2** koji se odnosi na Jačanje usmjerenosti na tržište i povećanje konkurentnosti poljoprivrednih gospodarstava kratkoročno i dugoročno, uključujući veću usmjerenost na istraživanja, tehnologiju i digitalizaciju i/ili
* **Specifičnim ciljem 4** koji se odnosi na Doprinos ublažavanju klimatskih promjena i prilagodbi tim promjenama, uključujući smanjenje emisija stakleničkih plinova i poboljšanje sekvestracije ugljika, te promicanje održive energije i/ili
* **Specifičnim ciljem 6** koji se odnosi na Doprinos zaustavljanju procesa gubitka bioraznolikosti i pokretanja procesa oporavka bioraznolikosti, poboljšanja usluga eko sustava te očuvanja staništa i krajobraza i/ili
* **Specifičnim ciljem 8** koji se odnosi na Promicanje zapošljavanja, rasta, rodne ravnopravnosti, uključujući sudjelovanje žena u poljoprivredi, socijalne uključenosti i lokalnog razvoja u ruralnim područjima, uključujući kružno biogospodarstvo i održivo šumarstvo

Navedena intervencija izravno i značajno doprinosi SP ZPP-u, a isto se može prikazati putem sljedećih pokazatelja:

* **Specifični cilj 2** se ostvaruje putem sljedećih pokazatelja:
  + **R3 – Digitalizacija poljoprivrede** (broj aktivnosti povezanih s digitalizacijom u primarnoj poljoprivrednoj proizvodnji)
  + **R.9 – Modernizacija poljoprivrednih gospodarstava** (broj aktivnosti ulaganja u modernizaciju primarne poljoprivredne proizvodnje)
* **Specifični cilj 4** se ostvaruje putem sljedećih pokazatelja:
  + **R.15 – Energija iz obnovljivih izvora** iz poljoprivrede i šumarstva te iz drugih obnovljivih izvora (minimalno 0,05 MW)
  + **R.16 - Ulaganja povezana s klimom** (broj aktivnosti ulaganja povezanih s očuvanjem okoliša i ublažavanjem klimatskih promjena)
* **Specifični cilj 6** se ostvaruje putem sljedećih pokazatelja:
  + **R.27 – Uspješnost u području okoliša ili klime** koja je ostvarena ulaganjem u ruralna područja (doprinos okolišnoj održivosti te postizanju ciljeva ublažavanja klimatskih promjena i prilagodbe tim promjenama u ruralnim područjima)
* **Specifični cilj 8** se ostvaruje putem sljedećih pokazatelja:
  + **R.37 - Broj novostvorenih radnih mjesta** (puno radno vrijeme)

**Broj sačuvanih radnih mjesta**

* + **R.39 – Razvoj ruralnog gospodarstva** (broj aktivnosti ulaganja poljoprivrednih gospodarstava u modernizaciju prerade poljoprivrednih gospodarstava)
  + **R.40 - Pametna tranzicija ruralnog gospodarstva kojom se doprinosi konceptu Pametnih sela** (broj projekata u kojem je dokazan doprinos konceptu Pametnih sela)

**Dodana vrijednost:**

U okviru ovog LAG Natječaja, uz doprinos inovativnosti, izravno i značajno, planira se doprinos sljedećim elementima koji doprinose dodanoj vrijednosti LEADER-a:

* očuvanju kulturnih (tradicijskih) vrijednosti područja, jačanje zajedničkog identiteta/ prepoznatljivosti područja,
* lokalnom upravljanju putem broja projekata i broja novih korisnika koji do sada nisu provodili projekte financirane iz LEADER-a, putem projektnih aktivnosti koje se odnose na inovativne upravljačke prakse, stjecanja znanja i vještina o njima te na promotivne aktivnosti i medijske objave o projektima te
* rezultatima i učincima politike, putem inovativnih projekata, partnerskih projekata, putem aktivnosti jačanja kapaciteta dionika koji se odnosi na političke strategije EU-a (Zeleni plan, digitalna tranzicija i sl.) te potpori izvrsnosti.

Više o dodanoj vrijednosti LEADER-a, nalazi se u Prilogu 3. LAG Natječaja.

**Važno:** Doprinos dodanoj vrijednosti LEADER-a sadržan je u načelima kriterija odabira projekta. Doprinos projekta dodanoj vrijednosti LEADER-a obrazlaže se putem Prijavnog obrasca Zahtjeva za potporu (Obrazac 1).

**Koncept Pametnih sela**

Kriteriji koji doprinose provedbi koncepta Pametnih sela odnose se na:

1. inovativna i pametna rješenja u selima (inovativnost na LAG razini),
2. digitalizaciju u društvenim aktivnostima u selima (ulaganja u digitalizaciju u javnu društvenu i komunalnu infrastrukturu i usluge, uključujući aktivnosti stjecanja znanja i vještina za digitalnu tranziciju) i
3. doprinos okolišnim ciljevima i ublažavanju klimatskih promjena u selima (ulaganja/aktivnosti kojima se doprinosi zaštiti okoliša i otpornosti na klimatske promjene, uključujući jačanje svijesti i razvoj znanja i vještina za zelenu tranziciju).

**Obuhvat LAG područja (JLS):**

1. Općine: Antunovac, Čepin, Erdut, Ernestinovo, Vladislavci, Vuka, Šodolovci
2. Gradovi: Mjesni odbor Grada Osijeka: Brijest, Josipovac, Klisa, Sarvaš, Tenja, Višnjevac

**VAŽNO:**

**Sva pravila nakon postupka odabira projekta, a koja se tiču postupka dodjele sredstava i provedbe projekta navedena su u Pravilniku o provedbi lokalnih razvojnih strategija unutar intervencije 77.06. „Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027. (NN br. 113/2024, 79/2025; u daljnjem tekstu: Pravilnik) kojeg možete preuzeti putem sljedeće poveznice:**

[**Pravilnik o provedbi lokalnih razvojnih strategija unutar intervencije 77.06 "Potpora LEADER (CLLD) pristupu" iz Strateškog plana zajedničke poljoprivredne politike**](https://narodne-novine.nn.hr/clanci/sluzbeni/2024_10_113_1908.html)

**Partnerski projekti**

**U slučaju partnerskih projekata, svi zahtjevi za korisnike propisani ovim Natječajem, odnose se na sve projektne partnere u partnerskom projektu.**

**POSTUPCI NABAVE-VAŽNO**

**Postupci nabave mogu započeti nakon objave ovog Natječaja, ali ne smiju biti zaključeni prije podnošenja zahtjeva za potporu na ovaj Natječaj, osim kupnje zemljišta i objekata, općih troškova u svrhu pripreme i provedbe projekta, koji mogu biti zaključeni prije podnošenja zahtjeva za potporu na ovaj Natječaj, ali ne prije 1. siječnja 2023. godine.**

**Pod zaključenim postupkom nabave smatra se zakonski obvezujuća obveza za naručivanje usluga ili bilo koja druga obveza koja takvu radnju čini neopozivom (kao što je potpis ugovora, izdavanje narudžbenice, izvršnost odluke o odabiru u postupcima javne nabave).**

**Sukladno gore navedenom, korisnik prilikom podnošenja zahtjeva za potporu na ovaj Natječaj, NIJE OBVEZAN provesti postupak nabave, neovisno o tome radi li se o obvezniku javne nabave, ili neobvezniku javne nabave.**

[**Sva pravila provođenja javne nabave navedena su u Pravilniku o provedbi lokalnih razvojnih strategija unutar intervencije 77.06 "Potpora LEADER (CLLD) pristupu" iz Strateškog plana zajedničke poljoprivredne politike Republike Hrvatske 2023.-2027.**](https://narodne-novine.nn.hr/clanci/sluzbeni/2024_10_113_1908.html)

## **Iznosi i intenziteti javne potpore**

**Iznosi javne potpore**

Najviši iznos javne potpore po projektu je 20.000,00 EUR.

Najniži iznos javne potpore po projektu je 5.000,00 EUR.

**Intenzitet javne potpore**

Intenzitet potpore po projektu može iznositi **65%** od ukupnih prihvatljivih troškova projekta, a iznimno se može povećati u sljedećim slučajevima:

1. najviše **80%** kada je korisnik **mladi poljoprivrednik** kako je definirano ovim Natječajem,
2. najviše **85%** za ulaganja **malog poljoprivrednog gospodarstava** kako je definirano ovim Natječajem.

**Napomena:** U partnerskim projektima, svi projektni partneri moraju ispunjavati uvjete za uvećanje intenziteta potpore.

**Mladi poljoprivrednik (obveze u kasnijim provedbenim fazama)**

Korisnik koji je ostvario uvećani intenzitet potpore za mladog poljoprivrednika prije podnošenja konačnog zahtjeva za isplatu:

a) kod fizičke osobe, mladi poljoprivrednik mora plaćati doprinose isključivo po osnovi obavljanja samostalne djelatnosti, odnosno obavljati djelatnost poljoprivrede/obrta kao jedino ili glavno zanimanje

b) kod pravne osobe, mladi poljoprivrednik mora biti zaposlen kao odgovorna osoba u toj pravnoj osobi.

Korisnik u kojem status nositelja/odgovorne osobe ima mladi poljoprivrednik, mladi poljoprivrednik mora tijekom 5 godina od dana konačne isplate sredstava ostati nositelj/odgovorna osoba, a u slučaju trgovačkog društva odgovorna osoba mora ostati i vlasnik najmanje 50 % temeljnog kapitala društva. U protivnome, zatražiti će se povrat sredstava po uvećanom intenzitetu potpore.

## **Državna potpora i primjena Uredbe (EU) br. 2022/2472 (ABER)**

Ako je korisnik **poduzeće** u skladu s Prilogom I. Uredbe (EU) br. 2022/2472, potpora je spojiva s unutarnjim tržištem u smislu članka 107. stavka 3. točke (c) Ugovora i izuzeta od obveze prijave iz članka 108. stavka 3. Ugovora, uz ispunjenje svih sljedećih uvjeta:

1. korisnik je u kategoriji mikro, malih i srednjih poduzeća (MSP)
2. ukupni iznos javne potpore po projektu ne smije iznositi više od 200.000 EUR
3. intenzitet javne potpore ne smije premašiti najviše intenzitete potpore propisane člankom 12. Pravilnika

## **Dvostruko financiranje**

Isti prihvatljivi troškovi ne smiju biti predmet nijednog drugog financiranja iz fondova/instrumenata/sredstava Europske unije.

Isti projekt može primiti potporu i iz drugih izvora i fondova/instrumenata/sredstava Europske unije samo ako ukupni kumulativni iznos potpore dodijeljen u okviru različitih oblika potpore ne premašuje najveći intenzitet ili iznos potpore primjenjiv na vrstu intervencije iz glave III. Uredbe (EU) br. 2021/2115 i Pravilnika te uz izbjegavanje dvostrukog financiranja istih prihvatljivih troškova.

Ako je neki od prihvatljivih troškova djelomično sufinanciran iz javnih izvora Republike Hrvatske, to jest od strane središnjeg tijela državne uprave, jedinice lokalne i područne (regionalne) samouprave ili druge pravne osobe koja dodjeljuje državne potpore, na način da iznos javne potpore iz svih javnih izvora, u odnosu na ukupan iznos prihvatljivih troškova, prelazi intenzitet javne potpore ili najviši iznos javne potpore iz glave III. Uredbe (EU) br. 2021/2115 i Pravilnika, iznos potpore za dodjelu/isplatu se umanjuje na način da iznos javne potpore iz svih javnih izvora ne prelazi intenzitet javne potpore niti najviši iznos javne potpore.

Korisnik je u obvezi dostaviti LAG-u/Agenciji za plaćanja sve podatke i/ili dokumente koji se odnose na dodatno javno financiranje prihvatljivih i neprihvatljivih troškova projekta.

# **ZAHTJEVI ZA KORISNIKA**

## **Prihvatljivost korisnika (Tko može sudjelovati?)**

U okviru ovog Natječaja, prihvatljivi korisnici su:

1. obiteljsko poljoprivredno gospodarstvo (OPG)
2. samoopskrbno poljoprivredno gospodarstvo (SOPG)
3. obrt
4. trgovačko društvo
5. zadruga

## **Broj zahtjeva za potporu po korisniku**

Korisnik i njegova partnerska i/ili povezana poduzeća mogu podnijeti **najviše jedan (1)** zahtjev za potporu unutar ovog Natječaja.

U slučaju podnošenja više zahtjeva za potporu unutar ovog Natječaja, u obzir će se uzeti Zahtjev za potporu koji je najranije podnesen, a ostale će se isključiti iz ovog Natječaja.

Korisnik i njegova partnerska i/ili povezana poduzeća, kao glavni partner, mogu podnijeti **najviše jedan (1)** zahtjev za potporu unutar ovog Natječaja

U slučaju da je korisnik i njegova partnerska i/ili povezana poduzeća podnio zahtjev za potporu na ovaj Natječaj kao glavni partner, isti ne može biti partner u drugim partnerskim projektima unutar ovog Natječaja.

U slučaju podnošenja više zahtjeva za potporu od propisanog unutar ovog Natječaja, u obzir će se uzeti Zahtjev za potporu koji je najranije podnesen, a ostale će se isključiti iz ovog Natječaja.

## **Uvjeti prihvatljivosti korisnika**

Kako bi **bio prihvatljiv, korisnik** mora ispunjavati sljedeće uvjete:

1. biti osnovan prije dana objave ovog Natječaja (dokazuje se provedenim upisom u nadležne registre, ovisno o organizacijskom obliku korisnika iz točke 2.1. ovog Natječaja);
2. imati sjedište i/ili prebivalište na području LAG obuhvata prije dana objave ovog Natječaja, što se ovisno o organizacijskom obliku smatra:
   * OPG ili SOPG – uz sjedište navedeno u nadležnim upisnicima iz područja poljoprivrede, nositelj/odgovorna osoba OPG/SOPG mora imati i prebivalište na području LAG obuhvata
   * trgovačko društvo/zadruga koji se upisuju u sudski registar – sjedište navedeno u Sudskom registru
   * obrt – sjedište navedeno u Obrtnom registru

U slučaju da korisnik nema sjedište i/ili prebivalište na području LAG obuhvata kako je ovdje propisano, u obzir se može uzeti podružnica/izdvojeni pogon korisnika u skladu s nadležnim propisima koji reguliraju to područje. Podružnica/izdvojeni pogon mora biti evidentirana u nadležnim registrima/upisnicima i biti usklađena s temeljnim uvjetom prihvatljivosti iz ove točke.

1. imati podmirene odnosno uređene financijske obveze prema državnom proračunu Republike Hrvatske
2. ne smije biti u postupku predstečajne nagodbe, stečaja ili likvidacije sukladno posebnim propisima
3. ne smije biti u postupku stečaja potrošača sukladno posebnim propisima
4. ako je korisnik poduzeće mora biti u kategoriji mikro, malih i srednjih poduzeća (MSP)
5. mora biti upisan u upisnike iz područja poljoprivrede u skladu s nadležnim propisima koji reguliraju to područje i imati ekonomsku veličinu poljoprivrednog gospodarstva (EVPG) od najmanje 2.000 EUR SO. **U slučaju da korisnik nema EVPG od najmanje 3.000 EUR SO u trenutku podnošenja zahtjeva za potporu, obvezan je navedenu vrijednost dostići najkasnije kod podnošenja konačnog Zahtjeva za isplatu**
6. mora biti upisan u upisnike iz područja poljoprivrede u skladu s nadležnim propisima koji reguliraju to područje
7. ne smije biti na listi isključenja Agencije za plaćanja te mu ne smije trajati razdoblje isključenja iz mogućnosti dodjele potpore iz EPFRR za razdoblje 2014. – 2022. i/ili iz EPFRR i/ili EFJP za razdoblje 2023. – 2027.
8. kod ulaganja u **preradu** primarnih poljoprivrednih proizvoda:
   1. korisnik mora ulagati u preradu vlastitih primarnih poljoprivrednih proizvoda,
   2. u trenutku podnošenja zahtjeva za potporu ili najkasnije prilikom podnošenja konačnog zahtjeva za isplatu, korisnik mora biti registriran za preradu poljoprivrednih proizvoda iz Priloga I. Ugovoru, u odgovarajućim registrima za poslovanje s hranom životinjskog (uključujući hranu za životinje) ili neživotinjskog podrijetla, sukladno važećem zakonodavstvu.

# **UVJETI PRIHVATLJIVOSTI PROJEKTA, PRIHVATLJIVE AKTIVNOSTI, PRIHVATLJIVI I NEPRIHVATLJIVI TROŠKOVI I KRITERIJI ODABIRA**

## **Prihvatljivost projekta**

Kako bi bio **prihvatljiv**, **projekt mora** udovoljavati sljedećim uvjetima:

1. biti usklađen s ciljevima iz LRS iz Priloga 3. ovog Natječaja
2. biti usklađen s jednim ili više specifičnih ciljeva SP ZPP iz Priloga 2. ovog Natječaja
3. provoditi se na području LAG-a iz točke 1.2. ovog Natječaja
4. projektne aktivnosti moraju direktno utjecati na ostvarenje cilja projekta i biti izravno povezane s provedbom projekta
5. cilj projekta mora biti ostvaren
6. ukupni iznos projekta ne smije biti veći od 300.000 eura (bez PDV-a)
7. ukupni iznos javne potpore ne smije biti ispod najniže vrijednosti javne potpore (5.000,00 EUR) određene ovim Natječajem
8. biti usklađen s pravilima državne potpore
9. biti usklađen s europskim i nacionalnim primjenjivim zakonodavstvom koje se odnosi na predmetni projekt
10. imati izrađenu svu potrebnu dokumentaciju i/ili ishođene sve akte od strane nadležnih upravnih tijela koja se odnosi na predmetno ulaganje sukladno svim primjenjivim propisima koji uređuju ta područja (područje gradnje i prostornog uređenja, zaštite okoliša, voda, šumarstva, obnovljivih izvora energije, veterinarstva i sva ostala primjenjiva područja).

Iznimno, u slučaju da korisnik u trenutku podnošenja zahtjeva za potporu na ovaj Natječaj nema ishođene akte od strane nadležnih upravnih tijela, u skladu s prilogom I. ovog Natječaja, koji se odnose na predmetno ulaganje sukladno svim primjenjivim propisima koji uređuju ta područja, obvezan je iste ishoditi i dostaviti najkasnije tijekom postupka dodjele sredstava u Agenciju za plaćanja.

1. korisnik mora biti vlasnik nekretnine koja je predmet ulaganja ili dokazati pravni interes nad nekretninom koja je predmet ulaganja
2. građevina koja je predmet ulaganja mora biti postojeća (legalna) u skladu s propisima kojima se uređuje gradnja
3. odnositi se na proizvodnju primarnih poljoprivrednih proizvoda iz Priloga I. Ugovora
4. odnositi se na preradu proizvoda primarne poljoprivredne proizvodnje koji su navedeni u Prilogu I. Ugovora te izlazni proizvod mora biti poljoprivredni proizvod iz Priloga I. Ugovora
5. nije namijenjen usklađivanju sa standardima Europske unije, osim:

* ako zakonodavstvo Europske unije nametne nove standarde, korisnik može podnijeti zahtjev za potporu za dostizanje tih standarda unutar najviše 24 mjeseca od dana kada su oni postali obvezni za poljoprivredno gospodarstvo

**Provođenje projekta na području LAG-a (uvjet iz točke 3.)**

Pod provedbom projekta na području LAG-a podrazumijevaju se sljedeći slučajevi, ovisno o naravi projektne aktivnosti:

1. U slučaju da se jedna od projektnih aktivnosti odnosi na ulaganja u nepokretnu imovinu (kao što je građenje i/ili opremanje građevina, ulaganje u zemljište, podizanje trajnih nasada ili plastenika ili staklenika i sličnih objekata) lokacijom ulaganja smatra se katastarska čestica lokacije ulaganja u skladu s projektno-tehničkom dokumentacijom.
2. U slučaju da se jedna od projektnih aktivnosti sastoji od ulaganja u pokretnu imovinu (kao što je ulaganje u opremu, poljoprivrednu mehanizaciju, gospodarsko vozilo, alate, strojeve) lokacijom ulaganja smatra se katastarska čestica na kojoj se pokretna imovina trajno nalazi.
3. U slučaju provođenja projektnih aktivnosti nematerijalne naravi (kao što je studijsko putovanje, radionica, edukacija i slične aktivnosti) smatra se područje na kojem se događaju projektne aktivnosti. Iznimno od navedenog, provedba projektnih aktivnosti nematerijalne naravi, može biti i izvan područja LAG-a, ali samo ako se time izravno doprinosi ostvarenju cilja projekta.

## **Vrsta prihvatljivih aktivnosti**

Potpora se dodjeljuje u obliku bespovratnih financijskih sredstava za sljedeće prihvatljive aktivnosti u svrhu primarne poljoprivredne proizvodnje iz Priloga I. Ugovoru

|  |  |
| --- | --- |
| **LAG intervencija** | **Prihvatljive aktivnosti:** |
| * + 1. **Potpora povećanju konkurentnosti poljoprivrednih gospodarstava kroz modernizaciju, digitalizaciju i dodanu vrijednost poljoprivredne proizvodnje** | 1. građenje i/ili opremanje građevina u svrhu obavljanja primarne poljoprivredne proizvodnje 2. kupnja poljoprivredne mehanizacije, opreme, gospodarskih vozila, strojeva i alata u svrhu obavljanja primarne poljoprivredne proizvodnje 3. restrukturiranje postojećih i/ili podizanje novih višegodišnjih nasada 4. uređenje i trajnije poboljšanje kvalitete poljoprivrednog zemljišta u svrhu obavljanja primarne poljoprivredne proizvodnje 5. digitalizacija 6. marketinške-promotivne aktivnosti 7. edukacijsko-informativne aktivnosti 8. prilagodba novouvedenim standardima u skladu s člankom 73. stavkom 5. Uredbe (EU) br. 2021/2115 9. kupnja zemljišta i/ili građevina radi realizacije projekta, do 10% vrijednosti ukupno prihvatljivih troškova projekta (bez općih troškova) |

Potpora se dodjeljuje u obliku bespovratnih financijskih sredstava za sljedeće prihvatljive aktivnosti u svrhu prerade poljoprivrednih proizvoda iz Priloga I. Ugovoru

|  |  |
| --- | --- |
| **LAG intervencija** | **Prihvatljive aktivnosti:** |
| * + 1. **Potpora povećanju konkurentnosti poljoprivrednih gospodarstava kroz modernizaciju, digitalizaciju i dodanu vrijednost poljoprivredne proizvodnje** | 1. građenje i/ili opremanje objekata u svrhu obavljanja djelatnosti prerade vlastitih primarnih poljoprivrednih proizvoda 2. građenje i/ili opremanje objekata za prodaju i prezentaciju vlastitih poljoprivrednih proizvoda (marketinško-promotivne aktivnosti) 3. kupnja opreme, gospodarskih vozila, strojeva i alata u svrhu obavljanja djelatnosti prerade primarnih poljoprivrednih proizvoda, te trženja i marketinško-promotivnih aktivnosti vezanih za djelatnost prerade 4. digitalizacija 5. marketinške-promotivne aktivnosti 6. edukacijsko-informativne aktivnosti 7. prilagodba novouvedenim standardima u skladu s člankom 73. stavkom 5. Uredbe (EU) br. 2021/2115 8. kupnja zemljišta i/ili građevina radi realizacije projekta, do 10% vrijednosti ukupno prihvatljivih troškova projekta (bez općih troškova) |

**NAPOMENE:**

1. Edukacijsko-informativne aktivnosti i/ili Marketinško-promotivne aktivnosti, navedene u popisu prihvatljivih aktivnosti, mogu biti prihvatljive jedino i isključivo ukoliko nisu jedine aktivnosti projekta.
2. Aktivnosti ulaganja u **pčelarski i vinski** sektor, a koje se mogu financirati putem Vinske omotnice, odnosno Pčelarskog programa, **nisu prihvatljive** putem ovog LAG Natječaja (**Prilog 9. Demarkacije u sektoru pčelarstva i vinarstva**)

## **Opći uvjeti prihvatljivosti troškova**

U okviru ovog Natječaja, opći uvjeti prihvatljivosti troškova su:

* povezanost s projektom i nastanak u okviru projekta
* stvarnost nastanka kod korisnika
* izvršenje plaćanja dobavljačima roba, izvođačima radova te pružateljima usluga
* dokazivost putem računa ili drugih dokumenata jednako dokazne vrijednosti
* evidentiranje računa u poslovnim knjigama korisnika, u skladu sa nacionalnim zakonodavstvom
* osnova na temelju koje je izvršeno plaćanje računa (ponuda, predračun ili drugi dokument) ne smije biti datirana prije datuma nastanka navedenog na odabranoj ponudi
* provođenje postupaka nabave u skladu s propisima i pravilima
* ne smije biti utvrđen sukob interesa između korisnika (naručitelja) i gospodarskog subjekta (ponuditelja)
* usklađenost s odredbama članka 36. Uredbe (EU) br. 2021/2116 koje se odnose na zabranu dvostrukog financiranja
* aktivnosti vezane uz projekt ne smiju započeti prije podnošenja zahtjeva za potporu, osim pripremnih aktivnosti (opći troškovi, kupnja zemljišta i objekta) i ako su nastali nakon 1. siječnja 2023. godine

## **Neprihvatljivost troškova**

U okviru Natječaja sljedeći troškovi su neprihvatljivi za sufinanciranje:

* porez na dodanu vrijednost (PDV) u slučaju da je korisnik porezni obveznik upisan u registar obveznika PDV-a te ima pravo na odbitak pretporeza (PDV-a)
* drugi porezi te propisane naknade i doprinosi, osim ako korisniku porezi i doprinosi nisu povrativi
* kamate i ostali financijski troškovi (troškovi za vođenje računa, tečajne razlike, troškovi garancije, troškovi kredita i sl.)
* rabljena poljoprivredna mehanizacija, vozila, plovila, oprema, strojevi, alati i ostala materijalna imovina
* vozila, osim gospodarskih vozila
* ribarska plovila
* plovila osim plovila za gospodarsku namjenu (plovila za prijevoz putnika, tereta, radne brodice)
* troškovi prihvatljivi za sufinanciranje u sklopu sektorskih intervencija SP ZPP u sektoru pčelarstva i u sektoru vina
* svi troškovi amortizacije
* troškovi vezani uz ugovor o leasingu, kao što su marža davatelja leasinga, troškovi kredita i refinanciranja kamata, režijski troškovi i troškovi osiguranja
* operativni troškovi (sirovine, materijali, energija, režijski troškovi i slično, a koji su vezani za operativno poslovanje korisnika i nisu izravno povezani s provedbom projekta)
* plaće i druge naknade osoba koje nisu izravno povezane s projektom za kojeg se odobrava potpora
* savjetodavne usluge povezane s redovitim aktivnostima
* novčane kazne, financijske kazne i troškovi sudskih postupaka
* plaćanje gotovim novcem (u gotovini), osim za troškove u okviru službenih putovanja izravno povezanih s provedbom projekta (troškovi javnog prijevoza, troškovi trajekta, cestarine, mostarine i slični troškovi)
* nabava putem financijskog ili operativnog leasinga
* neodobreni troškovi
* kupnja prava na poljoprivrednu proizvodnju
* kupnja prava na plaćanje
* kupnja životinja osim: pasa za zaštitu stoke od velikih grabežljivaca u područjima rasprostranjenosti velikih zvijeri i otoka, domaćih životinja za korištenje u šumarstvu umjesto strojeva (u skladu s člankom 73. stavkom 3. Uredbe (EU) 2021/2115)
* kupnja i sadnja jednogodišnjeg bilja
* ulaganja u pošumljavanje koja nisu usklađena s okolišnim i klimatskim ciljevima u skladu s načelima održivoga gospodarenja šumama, kako su razvijena u paneuropskim smjernicama za pošumljavanje i ponovno pošumljavanje
* kupnja zemljišta i građevina radi realizacije projekta, iznad 10% vrijednosti ukupno prihvatljivih troškova projekta (bez općih troškova)
* nematerijalna imovina koja nije i neće ostati povezana s projektom za kojeg se odobrava potpora
* nepredviđeni radovi u gradnji i ostali nepredviđeni troškovi (vantroškovnički radovi)
* troškovi vlastitog rada korisnika kod provedbe projekta, a koji podrazumijevaju angažiranje vlastite radne snage i drugih operativnih troškova

**Opći troškovi vezani uz pripremu i provedbu projekta**

Opći troškovi prihvatljivi su do 10% vrijednosti ukupno prihvatljivih troškova projekta, ali ne više od 10.000 EUR, od kojih su:

1. troškovi savjetodavnih (konzultantskih) usluga u svrhu pripreme dokumentacije za prijavu na LAG natječaj, prihvatljivi su u iznosu do 2% od ukupno prihvatljivih troškova projekta bez općih troškova, ali ne više od 5.000 EUR
2. troškovi projektno – tehničke dokumentacije, geodetskih usluga, elaborata i certifikata, trošak projektantskog i stručnog nadzora, troškovi vođenja/upravljanja projektom te troškovi provedbe projekta, uključujući pripremu i provedbu postupaka nabave, prihvatljivi su u iznosu koji čini razliku zbroja troškova navedenih u podstavku a) ovoga stavka i gornje granice od 10% od ukupno prihvatljivih troškova projekta bez općih troškova.

## **Kriteriji odabira projekata**

Projekt mora ostvariti minimalan broj bodova kako bi prošao prag prolaznosti i bio prihvatljiv za sufinanciranje.

|  |  |  |  |
| --- | --- | --- | --- |
| **INT 1.1.1.** | | **Potpora povećanju konkurentnosti poljoprivrednih gospodarstava kroz modernizaciju, digitalizaciju i dodanu vrijednost poljoprivredne proizvodnje** | |
| **KRITERIJ** | | | **Bodovi** | |
| **1.** | **Ekonomska veličina poljoprivrednog gospodarstva (EVPG) korisnika** | | **max 10** | |
| 1.1. | EVPG od 2.000 do 2.999 EUR SO | | 10 | |
| 1.2. | EVPG od 3.000 do 15.000 EUR SO | | 8 | |
| 1.3. | EVPG od 15.001 do 50.000 EUR SO | | 6 | |
| **2.** | **Doprinos zapošljavanju** | | **max 4** | |
| 2.1. | Stvoreno jedno ili više radnih mjesta | | 4 | |
| 2.2. | Očuvano jedno ili više radnih mjesta | | 3 | |
| **3.** | **Prioritetni sektor** | | **max 5** | |
| 3.1. | Stočarstvo, povrćarstvo, voćarstvo | | 5 | |
| 3.2. | Ostali sektori | | 4 | |
| **4.** | **Doprinos dodanoj vrijednosti LEADER-a s naglaskom na koncept Pametnih sela**  Mogućnost ostvarivanja bodova po više kategorija – kumulativ bodova | | **max 15** | |
| 4.1. | Projekt je inovativan | | 5 | |
| 4.2. | Projektom se ulaže u digitalizaciju | | 5 | |
| 4.3. | Projektom se ulaže u doprinos okolišnim ciljevima i ublažavanju klimatskih promjena (obnovljivi izvori energije, energetska učinkovitost i sl.) | | 5 | |
| **5.** | **Ekološka proizvodnja** | | **max 5** | |
| 5.1. | Prijelaz na ekološku proizvodnju ili postojeći ekološki proizvođač | | 5 | |
| **6.** | **Dodana vrijednosti LEADER-a** | | **max 5** | |
| 6.1. | Projekt se provodi u partnerstvu | | 5 | |
| 6.2. | Promotivne aktivnosti projekta putem medijskih objava | | 4 | |
| 6.3. | Vlastite promotivne aktivnosti projekta te ostali elementi dodane vrijednosti LEADER-a | | 3 | |
| **7.** | **Vrsta proizvodnje/dodana vrijednost poljoprivrednoj proizvodnji** | | **max 6** | |
| 7.1. | Ulaganje u preradu i/ili doradu poljoprivrednih proizvoda | | 6 | |
| 7.2. | Ulaganje u povećanje postojećeg poslovanja | | 5 | |
| 7.3. | Ulaganje u modernizaciju poljoprivredne proizvodnje | | 4 | |
| **NAJVEĆI MOGUĆI BROJ BODOVA** | | | **50** | |
| **PRAG PROLAZNOSTI** | | | **25** | |

Kriteriji odabira, kao i njihovo pojašnjenje navedeni su u Prilogu 4. ovog Natječaja.

**NAPOMENA:** u slučaju da se korisnik poziva na kriterij odabira kojeg je potrebno ostvariti do kraja provedbe projekta/podnošenja konačnog Zahtjeva za isplatu, obvezan je dostaviti LAG-u izvješće, odnosno popunjeni Obrazac 5.. Uz popunjeni Obrazac 5. potrebno je dostaviti pripadajuće dokaze o ostvarenju rezultata / pokazatelja na koje se obvezao prilikom podnošenja Zahtjeva za potporu. Isto je potrebno dostaviti najkasnije do dana podnošenja konačnog Zahtjeva za isplatu.

# **ADMINISTRATIVNE INFORMACIJE**

## **Izmjena i ispravak Natječaja**

Izmjena ovog Natječaja znači izmjenu odredbi Natječaja, a kojom se ne dovode u pitanje temeljna načela iz članka 76. Pravilnika.

Ovaj Natječaj je moguće izmijeniti najkasnije zadnji dan prije početka podnošenja zahtjeva za potporu.

Izmjena ovog Natječaja objavljuje se na mrežnoj stranici LAG-a.

Iznimno od navedenog, ovaj Natječaj je moguće izmijeniti nakon početka podnošenja zahtjeva za potporu u sljedećim slučajevima:

* izmjene raspoloživih sredstava
* produljenja krajnjeg roka za podnošenje zahtjeva za potporu
* ispravka natječaja radi uočene pogreške
* izmjene uslijed odluka Europske komisije ili nadležnih tijela.

Ispravak ovog Natječaja znači ispravak teksta Natječaja tehničke prirode.

Ispravak ovog Natječaja objavljuje se na mrežnoj stranici LAG-a.

## **Poništenje Natječaja**

Ovaj Natječaj moguće je poništiti prije izdavanja prvog akta kojim se odlučuje o zahtjevu za potporu korisnika, u sljedećim slučajevima:

* kada se utvrdi da se na bilo koji način ugrožava načelo jednakog postupanja
* kada je u Natječaju utvrđena pogreška koja onemogućava daljnji postupak, ili
* ako se utvrde okolnosti koje nisu bile poznate prije objave ovog Natječaja, a koje bi dovele do neobjavljivanja ovog Natječaja ili do sadržajno bitno drukčijeg Natječaja.

Poništenje ovog Natječaja objavljuje se na mrežnoj stranici LAG-a.

## **Pitanja i odgovori**

Pitanja s jasno naznačenom referencom na ovaj Natječaj moguće je poslati od dana objave ovog Natječaja do najkasnije **15 dana prije roka za početak podnošenja Zahtjeva za potporu** isključivo putem e-pošte na adresu: [info@lagvuka-dunav.hr](mailto:info@lagvuka-dunav.hr)

U svrhu osiguravanja poštivanja načela jednakog postupanja prema svim potencijalnim korisnicima, ne daju se prethodna mišljenja (opća ili ona koja se odnose na konkretan projekt) vezana uz postupak odabira projekta.

Odgovori će se objaviti na mrežnoj stranici [www.lagvuka-dunav.hr](http://www.lagvuka-dunav.hr), najkasnije do dana početka podnošenja Zahtjeva za potporu.

## **Dostava odluka/obavijesti/zahtjeva korisniku**

LAG može dostavljati odluke i ostale dokumente (u daljnjem tekstu: akti) na sljedeće načine:

* preporučenom pošiljkom s povratnicom
* putem elektroničke pošte.

U slučaju dostave akata preporučenom pošiljkom s povratnicom, adresa na koju LAG korisniku dostavlja akte je adresa sjedišta korisnika koja je navedena u prijavnom obrascu.

U slučaju dostave akata preporučenom pošiljkom s povratnicom dostava se smatra obavljenom u trenutku kada je korisnik zaprimio preporučenu pošiljku, što se dokazuje datumom i potpisom na povratnici.

U slučaju neuspjele dostave akata preporučenom pošiljkom zbog promjene adrese sjedišta korisnika o čemu korisnik nije obavijestio LAG, akti će se objaviti na oglasnoj ploči te se dostava smatra obavljenom istekom osmog dana od dana stavljanja na oglasnu ploču LAG-a.

U slučaju dostave akata putem elektroničke pošte, adresa na koju LAG korisniku šalje obavijest o dostavi akata je adresa elektroničke pošte koja je navedena u prijavnom obrascu.

Dostava elektroničkim putem smatra se obavljenom u trenutku kad je zabilježena na poslužitelju za primanje takvih poruka. Korisniku se preporučuje provjeravati sve pretince elektroničke pošte.

## **Zahtjev za dopunu/obrazloženje**

U slučaju da je zahtjev za potporu nepotpun ili su potrebne dodatne informacije, dokumentacija ili dio dokumentacije i/ili su potrebna dodatna pojašnjenja zbog određenih nejasnoća ili neusklađenosti u navodima/dokumentima/izračunima i/ili ispravak neusklađenih navoda i/ili neispravnih izračuna, LAG tijekom ocjenjivanja projekata može od korisnika tražiti dopunu i/ili obrazloženje (u daljnjem tekstu: D/O).

Zahtjev za D/O se korisniku dostavlja elektroničkim putem na adresu elektroničke pošte navedene u prijavnom obrascu.

Korisnik je u obvezi postupiti po zahtjevu za D/O te odgovoriti LAG-u putem elektroničke pošte u roku od sedam (7) dana od dana slanja zahtjeva za D/O od strane LAG-a.

LAG zadržava pravo zatražiti da, osim dokumentacije koja je propisana prilozima ovog Natječaja, korisnik dostavi i drugu dokumentaciju koja je potrebna za pravilnu i potpunu provedbu postupka.

U slučaju da korisnik ne dostavi odgovor na zahtjev za D/O, ili ga dostavi izvan propisanog roka, ili u propisanom roku dostavi nepotpunu/neprihvatljivu dokumentaciju i/ili obrazloženje, a ista se odnosi na uvjete i kriterije prihvatljivosti, zahtjev se odbija i donosi se odluka o odbijanju.

U slučaju da korisnik ne dostavi odgovor na zahtjev za D/O, ili ga dostavi izvan propisanog roka, ili u propisanom roku dostavi nepotpunu/neprihvatljivu dokumentaciju i/ili obrazloženje, a ista se odnosi na pojedinu projektnu aktivnost, projektna aktivnost na koju se odnosi D/O, neće biti prihvatljiva za sufinanciranje.

U slučaju da korisnik ne dostavi odgovor na zahtjev za D/O ili dostavi odgovor izvan propisanog roka ili u slučaju da korisnik u odgovoru na zahtjev za dopunu i/ili obrazloženje u propisanom roku dostavi nepotpunu/neprihvatljivu dokumentaciju i/ili obrazloženje, a isto se odnosi isključivo na kriterije odabira te se ne odnosi na bilo koji uvjet prihvatljivosti korisnika ili projekta propisanih ovim Natječajem, korisniku za kriterij odabira na koji se odnosi D/O neće biti dodijeljeni zatraženi bodovi.

Ako korisnik samoinicijativno dostavi D/O, navedeno se neće uzeti u razmatranje.

## **Računanje rokova**

Rokovi se računaju na dane, mjesece i godine.

Kada je rok određen na dane, dan u koji pada događaj od kojega se računa trajanje roka ne uračunava se u rok, već se početak roka računa od prvoga sljedećeg dana.

Rok određen na mjesece, odnosno na godine istječe onoga dana, mjeseca ili godine koji po svom broju odgovara danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca.

Istjecanje roka može se označiti i određenim datumom.

Rok određen na dane teče svakog kalendarskog dana, bez obzira radi li se o blagdanu ili neradnom danu. Samo ako posljednji dan roka pada na državni blagdan u danu koji se ne radi ili u subotu i nedjelju rok istječe tek protekom prvog idućeg radnog dana.

## **Zaštita podataka**

Svi osobni podaci prikupljaju se i obrađuju se u svrhu provedbe Natječaja, kontrole zahtjeva korisnika i informiranja javnosti, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4. 5. 2016.)

# **POSTUPAK ODABIRA PROJEKATA**

## **Postupak odabira projekata**

U smislu ovog Natječaja, postupak odabira projekata sastoji se od:

* **Podnošenje i zaprimanje Zahtjeva za potporu**
* **Ocjenjivanje projekata**
* **Odabir projekata od strane upravnog odbora LAG-a**
* **Objava rezultata o provedenom LAG natječaju**

Sastavni dio postupka odabira projekta je priprema i objava LAG natječaja, no samom objavom ovog Natječaja je ta faza završena, pa se ne navodi u sklopu ovog Natječaja.

## **Podnošenje i zaprimanje Zahtjeva za potporu**

Zahtjevi za potporu podnose se sukladno ovom Natječaju, koristeći obrasce i priloge koji su sastavni dio Natječaja.

**Prilikom podnošenja Zahtjeva za potporu korisnik obvezno dostavlja natječajnu dokumentaciju iz priloga 1. ovog Natječaja.**

Zahtjev za potporu podnosi se u jednom (1) primjerku unutar jednog (1) zatvorenog paketa/omotnice isključivo preporučenom pošiljkom od **19. kolovoza 2025. godine**, a najkasnije do **22. rujna 2025. godine**, na adresu:

LAG Vuka-Dunav

Gospodarska zona Antunovac 23

31216 Antunovac

**Na zatvorenom paketu/omotnici mora biti jasno navedeno:**

* naziv ovog Natječaja: Natječaj za provedbu intervencije 1.1.1. „Potpora povećanju konkurentnosti poljoprivrednih gospodarstava kroz modernizaciju, digitalizaciju i dodanu vrijednost poljoprivredne proizvodnje“
* puni naziv i adresa korisnika
* na paketu/omotnici također mora biti zabilježen datum i točno vrijeme (sat, minuta, sekunda) podnošenja Zahtjeva za potporu. Zahtjevi za potporu poslani na način različit od gore navedenog (npr. faksom ili e-poštom) ili dostavljeni na druge adrese bit će automatski isključeni
* naznaka „ne otvarati“.

Napominjemo da datum i točno vrijeme podnošenja Zahtjeva za potporu ne upisuje sam korisnik, već datum i točno vrijeme podnošenja naznačuje djelatnik poštanskog/kurirskog ureda.

|  |
| --- |
| **Napomena:**  Datum i vrijeme na paketu/omotnici smatra se trenutkom podnošenja zahtjeva za potporu na ovaj Natječaj. Zahtjevi za potporu koji na paketu/omotnici ne budu imali oznaku datuma i vremena podnošenja neće biti uzeti u razmatranje. |

Prijavni obrazac u papirnatom obliku obavezno mora biti vlastoručno potpisan i ovjeren (ako je primjenjivo) od korisnika te se zajedno sa cjelokupnom dokumentacijom iz priloga 1. ovog Natječaja u elektroničkom obliku (USB) mora dostaviti preporučenom pošiljkom, u zatvorenoj omotnici/paketu, na adresu navedenu u ovoj točki Natječaja. Podnošenje zahtjeva za potporu neposrednim (osobnim) putem u prostorije LAG-a nije dopušteno.

U bilo kojoj fazi postupka odabira, korisnik može obavijestiti LAG da se povlači iz postupka odabira projekta ili da odustaje od projekta. U tome slučaju, LAG izdaje korisniku Potvrdu o odustajanju.

**Inicijalna rang lista**

Nakon zaprimanja svih zahtjeva za potporu, izrađuje se inicijalna rang lista na temelju traženog broja bodova i traženog iznosa potpore iz prijavnog obrasca Zahtjeva za potporu. Redoslijed zahtjeva za potporu na inicijalnoj rang listi započinje od projekta s najvećim zatraženim brojem bodova i završava s projektom s najmanjim zatraženim brojem bodova.

U slučaju da dva ili više zahtjeva za potporu imaju isti broj bodova, prednost imaju zahtjevi za potporu na način kako je propisano točkom 5.3 ovog Natječaja.

U slučaju nedovoljno raspoloživih sredstava za sve pristigle zahtjeve za potporu, utvrđuje se prag raspoloživih sredstava koji se definira kao crta iznad koje se nalaze svi zahtjevi za potporu za koje ima dovoljno raspoloživih sredstava na ovom Natječaju.

Podatci iz inicijalne rang liste ažuriraju se tijekom postupka odabira projekata s obzirom na rezultate ocjenjivanja projekata.

## **Ocjenjivanje projekata**

Ocjenjivanje Zahtjeva za potporu provodi se prema redoslijedu na inicijalnoj rang listi, počevši od projekta s najvećim zatraženim brojem bodova.

Ocjenjivanje projekata podrazumijeva sljedeće provjere:

a) pravovremenost i potpunost podnošenja zahtjeva za potporu

b) usklađenosti korisnika i projekta s uvjetima iz ovog Natječaja

c) utvrđivanje prihvatljivih projektnih aktivnosti

d) dodjela bodova u skladu s kriterijima odabira

e) utvrđivanje intenziteta i iznosa potpore.

Ako se nakon završetka ocjenjivanja projekta, utvrdi da je zahtjev za potporu nepravovremen ili nepotpun, i/ili korisnik i projekt ne ispunjavaju uvjete, i/ili projekt ne ostvaruje minimalni prag prolaznosti (broj bodova) na kriterijima odabira, tada se zahtjev za potporu isključuje iz postupka odabira donošenjem Odluke o odbijanju iz točke 5.4. ovog Natječaja.

Ako se nakon završetka ocjenjivanja projekta, utvrdi da su određene projektne aktivnosti neprihvatljive za sufinanciranje, tada se njihov iznos isključuje iz sufinanciranja te se razlozi obrazlažu u odluci.

Ako se nakon završetka ocjenjivanja projekta utvrdi manji broj bodova po pojedinim kriterijima odabira i/ili ukupni broj bodova i/ili manji iznos potpore i/ili manji intenzitet potpore od traženog u zahtjevu za potporu, tada se u skladu s utvrđenim činjeničnim stanjem umanjuje broj bodova i/ili iznos i/ili intenzitet potpore, te se razlozi umanjenja obrazlažu u odluci.

Korisniku se ne može dodijeliti veći broj bodova po pojedinom kriteriju odabira niti veći ukupan broj bodova, kao niti iznos potpore veći od navedenog u prijavnom obrascu zahtjeva za potporu.

**Rangiranje projekata**

Prednost na rang listi imaju zahtjevi za potporu s utvrđenim većim brojem bodova nakon provedenog ocjenjivanja projekata.

U slučaju da dva ili više zahtjeva za potporu imaju isti broj bodova prednost se određuje sljedećim redoslijedom:

a) veći broj bodova na pojedinom kriteriju odabira počevši od prvog kriterija odabira do zadnjeg po redoslijedu u tablici kriteriji odabira iz ovog Natječaja, ako je primjenjivo

b) vrijeme podnošenja zahtjeva za potporu.

Ako se prednost određuje prema vremenu podnošenja zahtjeva za potporu, prednost imaju zahtjevi za potporu na sljedeći način:

* potpuni zahtjevi za potporu za koje nije tražena dopuna, pri čemu se vremenom podnošenja potpunog zahtjeva za potporu smatra trenutak slanja (datum, sat, minuta, sekunda) zahtjeva za potporu preporučenom pošiljkom
* zahtjevi za potporu za koje je LAG izdao zahtjev za dopunu, pri čemu prednost imaju zahtjevi za potporu korisnika koji su u kraćem vremenskom roku postupili po zahtjevu za dopunu. Ako nepotpuni zahtjevi za potporu imaju jednak broj bodova i jednak vremenski rok podnošenja dopune, prednost imaju ranije podneseni zahtjevi za potporu (datum, sat, minuta, sekunda) na ovaj Natječaj.

Ako dva ili više zahtjeva za potporu imaju jednak broj bodova, prema gore navedenim kriterijima po kojima se određuje prednost pri odabiru i jednako vrijeme podnošenja dopune odnosno zahtjeva za potporu, a navedeno uvjetuje da zahtjev bude odabran, provest će se postupak izvlačenja slučajnim odabirom u prisutnosti javnog bilježnika.

## **Odabir projekata od strane upravnog odbora LAG-a**

Nakon završetka glasovanja od strane upravnog odbora LAG-a (u daljnjem tekstu: upravni odbor), a sukladno rezultatima glasovanja, LAG korisniku izdaje sljedeće odluke, na jedan od sljedeća dva moguća načina:

**A.** **U slučaju dovoljno raspoloživih sredstava za sve zaprimljene zahtjeve za potporu:**

* Odluka o odabiru projekta, ili
* Odluka o odbijanju projekta.

Odluka o odabiru projekta izdaje se za svaki pozitivno ocijenjen zahtjev za potporu nakon završetka postupka ocjenjivanja projekata iz točke 5.3 ovog Natječaja.

Odluka o odbijanju projekta izdaje se za svaki negativno ocijenjen zahtjev za potporu nakon završetka postupka ocjenjivanja projekata iz točke 5.3. ovog Natječaja.

Na odluku o odabiru projekta/odluku o odbijanju projekta, korisnik ima pravo podnijeti prigovor u skladu s točkom 5.5. ovog Natječaja.

**B.** **U slučaju nedovoljno raspoloživih sredstava za sve zaprimljene zahtjeve za potporu:**

* Odluka o privremenom odabiru projekta ili
* Odluka o odbijanju projekta.

Odluka o privremenom odabiru projekta izdaje se za svaki pozitivno ocijenjen zahtjev za potporu nakon završetka postupka ocjenjivanja projekata iz točke 5.3. ovog Natječaja.

Odluka o odbijanju projekta izdaje se za svaki negativno ocijenjen zahtjev za potporu nakon završetka postupka ocjenjivanja projekata iz točke 5.3. ovog Natječaja.

Na odluku o privremenom odabiru projekta/odluku o odbijanju projekta, korisnik ima pravo podnijeti prigovor u skladu s točkom 5.5. ovog Natječaja.

Nakon završetka postupka po prigovorima na sve odluke o privremenom odabiru projekta /odluke o odbijanju projekta, LAG korisniku izdaje sljedeće odluke:

* Odluka o odabiru projekta, ili
* Obavijest o odbacivanju zbog nedostatnosti sredstava.

Odluka o odabiru projekta izdaje se za svaki zahtjev za potporu za koji je prethodno izdana odluka o privremenom odabiru projekta i za kojeg postoji dovoljno raspoloživih sredstava.

Obavijest o odbacivanju zbog nedostatnosti sredstava izdaje se korisniku za kojeg nije proveden postupak ocjenjivanja iz točke 5.3. ovog Natječaja jer se temeljem traženih bodova po kriterijima odabira nalazi na rang listi ispod praga raspoloživih sredstava, ili korisniku kojem je prethodno izdana odluka o privremenom odabiru projekta, a za kojeg nema dovoljno raspoloživih sredstava.

Na odluku o odabiru projekta/obavijest o odbacivanju zbog nedostatnosti sredstava korisnik nema pravo podnijeti prigovor u skladu s točkom 5.5. ovog Natječaja.

U slučaju administrativne pogreške prilikom ocjenjivanja projekta, LAG je u obvezi odgovarajućom odlukom ispraviti/izmijeniti/staviti izvan snage odluku u kojoj je utvrđena administrativna pogreška.

## **Prigovori na odluke LAG-a**

Na odluke koje donosi LAG korisnik ima pravo podnijeti prigovor tijelu LAG-a nadležnom za prigovore.

O prigovoru odlučuje tijelo LAG nadležno za prigovore, sukladno aktima LAG-a.

Prigovor se podnosi u roku od osam (8) dana od dana dostave odluke.

Korisnik podnosi prigovor tijelu nadležnom za prigovore u jednom pisanom primjerku preporučenom pošiljkom na adresu navedenu u točki 5.2. ovog Natječaja.

Korisnik može podnijeti prigovor zbog:

a) povrede postupovnih odredbi ovog Natječaja

b) pogrešno i nepotpuno utvrđenog činjeničnog stanja

c) pogrešne primjene propisa na kojem se temelji odluka.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naznaku odluke protiv koje se podnosi, naziv/ime i prezime, OIB, te sjedište/adresu korisnika, ime i prezime te adresu osobe ovlaštene za zastupanje, razloge prigovora i potpis korisnika. Ako se prigovor podnosi putem opunomoćenika uz prigovor se prilaže punomoć.

Korisnik se u tijeku roka za podnošenje prigovora može odreći prava na prigovor bez mogućnosti opoziva, što se može učiniti prihvaćanjem odluke na način da korisnik putem elektroničke pošte izjavi da se odriče prava na prigovor s jasnom referencom na predmetnu odluku.

Tijekom postupka rješavanja po prigovoru korisnik ne može uvoditi nove činjenice i dokaze.

Ako se tijekom postupka rješavanja po prigovoru tijelu LAG-a nadležnom za prigovore učine dostupnim činjenice koje bitno mijenjaju sadržaj već donesenih odluka, tijelo LAG-a nadležno za prigovore predložiti će izmjene prethodno donesenih odluka zbog ujednačenog postupanja te naložiti ocjenjivačkom odboru primjenu načela za postupanje samo u slučaju kada takva izmjena ide na korist korisnika.

Tijelo LAG-a nadležno za prigovore može:

a) odbaciti prigovor

b) odbiti prigovor

c) usvojiti prigovor.

Tijelo LAG-a nadležno za prigovore o istoj stvari može odlučivati samo jednom.

Nakon završetka postupka po prigovorima, detaljno izvješće se prezentira članovima UO LAG-a.

LAG mora obavijestiti korisnike o odlukama tijela LAG-a nadležnog za prigovore, dostavom odgovarajućih odluka.

Odluka tijela LAG-a nadležnog za prigovore je konačna i nije moguće izjaviti daljnju žalbu prema Agenciji za plaćanja i Ministarstvu poljoprivrede, šumarstva i ribarstva.

## **Objava rezultata o provedenom natječaju**

Nakon završetka svih postupaka po prigovorima, popis odabranih projekata u okviru ovog Natječaja objavljuje se na mrežnoj stranici LAG-a.

Objava rezultata o provedenom Natječaju sadrži najmanje sljedeće podatke za svaki odabrani projekt:

* naziv korisnika
* naziv projekta
* dodijeljeni broj bodova
* iznos dodijeljene potpore
* kumulativ dodijeljene potpore.

U slučaju da dva ili više zahtjeva za potporu ostvaruju jednak broj bodova, obvezno se navodi rezultat po kriteriju/kriterijima koji su imali odlučujući faktor prilikom prednosti na rang listi, a sve sukladno pravilima rangiranja iz točke 5.3. ovog Natječaja.

## **Postupak nakon odabira projekata**

Nakon dana objave konačnih rezultata o provedenom Natječaju na mrežnim stranicama LAG-a, a, LAG je obvezan, u ime i za račun korisnika, podnijeti zahtjeve za potporu na završnu provjeru prihvatljivosti projekta u Agenciju za plaćanja, u skladu s člankom 46. i 47. Pravilnika.

Završnu provjeru prihvatljivosti projekta za odabrane projekte na LAG razini provodi Agencija za plaćanja, u sklopu postupka dodjele sredstava.

## **Dodatno slanje zahtjeva za potporu u Agenciju za plaćanja**

U slučaju da je Agencija za plaćanja donijela Odluku o odbijanju projekta u okviru postupka dodjele sredstava, u skladu s člankom 50. Pravilnika, LAG može podnijeti zahtjev za potporu za korisnike koji se nalaze ispod praga raspoloživih sredstava na LAG natječaju, počevši od prvog mjesta ispod praga raspoloživih sredstava, ali pod sljedećim uvjetima:

a) zahtjev za potporu mora biti pozitivno ocijenjen u trenutku objave konačnih rezultata o provedenom LAG natječaju, i

b) korisnik pristaje na odabir projekta i njegovu daljnju provedbu.

U tom slučaju, prethodno izdana Obavijest o odbacivanju zbog nedostatnosti sredstava stavlja se van snage, te se izdaje Odluka o odabiru projekta.

# **OBRASCI I PRILOZI**

**Obrasci koji su sastavni dio Natječaja:**

Obrazac 1 – Prijavni obrazac

Obrazac 2 – Plan projektnih aktivnosti

Obrazac 3 – Izjava o veličini

Obrazac 4 – Sporazum o partnerstvu

Obrazac 5 – Izvješće za LAG

Obrazac 6 – Tablica za KO – Vrsta proizvodnje/Dodana vrijednost poljoprivrednoj proizvodnji

Obrazac 7 – Tablica za KO – Doprinos zapošljavanju/Nova radna mjesta

Obrazac 8 – Predložak za izračun EVPG

**Prilozi koji su sastavni dio Natječaja:**

Prilog 1.- Dokumentacija za podnošenje zahtjeva za potporu

Prilog 2.- Ciljevi SP ZPP

Prilog 3.- Ciljevi LRS LAG, uključujući dodanu vrijednost

Prilog 4.- Kriteriji odabira i njihovo pojašnjenje

Prilog 5. – Popis poljoprivrednih proizvoda

Prilog 6. - Vodič za MSP

Prilog 7. – Pravilnik o odabiru projekata

Prilog 8. – LRS LAG-a Vuka-Dunav

Prilog 9. – Demarkacije u sektoru pčelarstva i vinarstva

Prilog 10. - Limiti

VAŽNO:

Sva pravila nakon postupka odabira projekta, a koja se tiču postupka dodjele sredstava i provedbe projekta navedena u Pravilniku o provedbi lokalnih razvojnih strategija unutar intervencije 77.06. „Potpora LEADER (CLLD) pristupu iz Strateškog plana Zajedničke poljoprivredne politike Republike Hrvatske 2023.-2027. (NN br. 113/2024) i prilozima možete preuzeti [ovdje](https://www.apprrr.hr/provedba-lag-intervencija-unutar-lokalne-razvojne-strategije-lrs/).